Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Mgr. Júlia Miklovičová, PhD., Mgr. Katarína Bažíková
Pozícia: výskumný a vývojový zamestnanec pre medzinárodné merania
Oddelenie/Odbor: Oddelenie medzinárodných meraní
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov: anglický B2 (Miklovičová), anglický B1 (Bažíková)

2. Zahraničná pracovná cesta (ZPC):
Štát, mesto: Španielsko, Madrid
Vykonaná v dňoch: 06.11.2016 – 09.11.2016 (Miklovičová, Bažíková)
Názov prijímajúcej organizácie: OECD, ETS, Westat Statistics Canada
Účel cesty: 2. stretnutie národných koordinátorov projektu PISA 2018 (Miklovičová,Bažíková) 
Spôsob financovania: z rozpočtu NÚCEM 

3. Rámcový program pobytu:

06.11.2016 (Miklovičová, Bažíková)

-	Presun zo Slovenska do Španielska (Madrid)
-	Individuálna príprava na stretnutie

07.11.2016 ( Miklovičová, Bažíková)

9:00 – 10:30 
Privítanie, úvod do problematiky, prehľad úloh, pokrok v príprave štúdie pilotného merania a hlavného merania štúdie PISA 2018, plán aktivít na nasledovné obdobie. 
11.00 – 12:30 
Základné informácie o KeyQueste – vytváranie základných dokumentov k pilotnému meraniu PISA 2018 (zoznam žiakov, záznam o žiakoch,...).
14:00 – 15:30 (Bažíková)
Základný prehľad o úlohách, zdrojoch, materiáloch, štandardoch a časovom ohraničení zberu dát pre pilotné testovanie PISA 2018 z pohľadu Dáta manažérov.
14:00 – 15:30 (Miklovičová)
Prehľad základných procedúr pre elektronické testovanie PISA 2018 – úlohy školských koordinátorov, IT – podpora na školách, aj v NÚCEM, požiadavky pre realizáciu elektronického testovania (miestnosť, počítače, základné vybavenie), funkcionalita testovacieho nástroja v elektronickej forme ( SDS – Student delivery system), praktické cvičenie.

16:00 – 17:30
Zber dát na USB kľúčoch, IT podpora a možnosti Národných centier testovania pri realizácii elektronického testovania.
17:30 – 18:30
Metodológia a dizajn Linking error pri analýze trendových úloh.

08.11.2016 (Miklovičová, Bažíková)

09:00 – 12:30 
Kódovanie povolaní rodičov a praktické cvičenie.
14:00 – 15:30 
Praktické cvičenie v KeyQuest pre Dáta manažérov.
16:00 – 17:30 (Bažíková)
Praktické cvičenie v KeyQuest pre Dáta manažérov.
16:00 – 17:30 (Miklovičová)
Úvod do kódovania kognitívnych úloh ( dizajn, procedúry).
17:30 – 18:00 
Testovanie v jazyku národnostnej menšiny v hlavnom testovaní PISA 2018.

09.11.2016 (Miklovičová, Bažíková)
11:40 – 12:00 
Osobná konzultácia k výberu vzorky pre pilotné testovanie PISA 2018.
13:30 – 20:30
Presun zo Španielska (Madrid) na Slovensko (Miklovičová, Bažíková).

4. Stručný priebeh rokovaní:
Stretnutie národných koordinátorov a dáta manažérov pre testovanie PISA 2018 sa uskutočnilo v súlade s časovým harmonogramom uvedeným vyššie. V priebehu stretnutia boli prezentované všetky dôležité časti prípravy na pilotné testovanie PISA 2018, časový harmonogram, základné informácie o procesoch prípravy a realizácie pilotného testovania, ale i hlavného testovania PISA 2018. Účastníci boli oboznámení s fungovaním základných programov pre zber dát ( KeyQuest, SDS), pričom okrem praktických ukážok si mohli všetci účastníci stretnutia vyskúšať ich fungovanie v praxi. Účastníci boli tiež upozornení na niektoré problémy, ktoré by mohli vzniknúť počas ich využitia.

5. Odporúčané závery:
Z prezentácií, ktoré boli na stretnutí uvedené vyplynulo, že je dôležité dodržiavať časový harmonogram úloh, tak z pohľadu národných, ako aj medzinárodných centier. Dôležitá je tiež vzájomná komunikácia s medzinárodným centrom, ako aj s  jednotlivými školami, ktoré sa testovania zúčastnia. Z hľadiska národného centra je potrebné zabezpečiť IT podporu počas celej dĺžky testovania.

6. Prehľad prinesenej dokumentácie a miesto jej uloženia:
Žiadna dokumentácia nebola prinesená.

7. Osobitne vyhotovený očakávaný prínos ZPC:
Prínosom zahraničnej pracovnej cesty bolo nadviazanie kontaktov s pracovníkmi iných koordinačných centier za účelom prerokovania určitých špecifík spoločných pre viaceré zúčastnené krajiny, ako aj individuálna konzultácia s Medzinárodným centrom týkajúca sa výberu vzorky v špecifických podmienkach našej krajiny.

8. Spôsob zverejnenia výsledkov ZPC, prenos získaných informácií
Výsledky ZPC nebudú sprístupnené verejnosti, ale budú odovzdané a konzultované interne, v rámci oddelenia medzinárodných meraní.

Svojím podpisom súhlasím so zverejnením správy na internete.

Správu vypracoval: Mgr. Júlia Miklovičová, PhD.
		         Mgr. Katarína Bažíková

Dátum: 11.11.2016

Správu schválil: Mgr. Andrea Galádová